Domino sacrosancte ecclesie Sancti Petri Cluniensi, qui est fundata in pago Matisconense, in agro Rofiacense, ubi domnus ac venerabilis Otdo abba ad regimen tenet. Ego igitur, in Dei nomen, Bertazia femina, dum pro amore et bona voluntate vel pro remedium animas seniore meo Vuarulfo et mea et omnibus parentibus nostris, vel cunctum populum christianum, per intercessione beati Petri et Pauli et aliorum sanctorum, pius Dominus animas nostras de penas inferni liberare dignetur; propter oc dono ad ipsa casa Dei et ad actores ipsius, aliquit de res meas que sunt sitas in pago Matisconense, in fine Hissiacense, in villas numcupatas: in primis in villa Moncellis, curtilo cui terminat a mane via publica, et de ipsa ereditate, a medio die Sancti Quintini, a sero via vicinabile, a cercio muro finale et semitaria: abet in longo perticas agripinales XV, in quisque front perticas XII, et alias res que at ipso curtilo aspiciunt: oc sunt campis, pratis, silvis, aquis aquarumque decursibus, quesitum et inquesitum, totum et integrum at ipsa ecclesia jam dicta dono; et item dono in Hissiaco curtilos duos. Terminat unus curtilus a mane et a medio via publica, a sero puteum, a cercio de ipsa ereditate. Alius curtilus terminat a mane et a cercio terra Sancti Petri, a medio die et a sero vias publicas: infra istas terminationes at integrum, et alias res que at ipso curtilo aspiciunt totum et integrum, preter tantum volo, dum modo vivi, usum et fructum abeo, et per singulos annos, festivitate sancti Martini, XVIII denarios persolvam ad ipsa ecclesia jam dicta, et pos meum discessum ipsas res ad ipsa ecclesia jam dicta perveniant, vel ad actores ipsi, ad faciendum pos unc diem quiquit voluerint. Sic quis contra anc donacione ista temtare vel calumpniare presumpserit, non valeat vindicare quod repetit, set inferat cui temtat, Deum ofendat et sanctis ejus, et de auri libras III componat, et donacio ista omnique tempore firma permaneat, cum stibulacione subnixa. Actum Hissiaco vico publice. S. Bertazia femina, qui anc scriptura fieri et firmare rogavit. S. Teloeno. S. item Teloeno. S. Vualdrico. S. Bernard. S. Gislerio. S. Arloldo. S. Rannulfo. Teotgerius presbiter, in vice cancellarii, rogatus scripsit, datavit die sabbato, IIII nonas febroarias, anno IIII regnante Radulfo rege.